cyanic-selkie/wikianc huggingface dataset:
தி கிட்டாவாடா
கிட்டாவாடா (The Hitavada) என்பது ஒரு ஆங்கில நாளிதழாகும். இது முக்கியமாக இந்தியாவின் மத்திய பகுதிகளில் பரவலாக படிக்கப்படுகிறது. சுதந்திர போராட்ட வீரர் கோபால கிருஷ்ண கோகலே என்பவரால்1911 இல் நாக்பூரில் நிறுவப்பட்டது. பாரதிய ஜனதா கட்சி நாக்பூர் நாடாளுமன்ற முன்னால் உறுப்பினரும், தற்போதைய தமிழ்நாட்டின் ஆளுநருமான பன்வாரிலால் புரோகித்துக்குச் சொந்தமான புரோகித் நிறுவனத்தால் இந்த செய்தித்தாள் கையகப்படுத்தப்பட்டது. 2011 ஆம் ஆண்டில், இது தனது 100 ஆண்டுகளை நிறைவு செய்து, அதன் நூற்றாண்டு விழாவை கொண்டாடியது. இவ்விழாவினை அப்போதைய இந்தியக் குடியர்சுத்தலைவராக இருந்த பிரதிபா பாட்டீல் திறந்து வைத்தார்.
வரலாறு
கிட்டாவாடாவை மத்திய இந்திய நகரமான நாக்பூரில் சுதந்திர போராட்ட வீரர் கோபால் கிருஷ்ணா கோகலே தொடங்கினார். இது நாக்பூரின் முதல் மற்றும் ஒரே ஆங்கில நாளிதழாகும். 20 ஆம் நூற்றாண்டின் நடுப்பகுதியில், இது நாக்பூர் டைம்ஸ் என்ற ஒரு மற்றொரு ஆங்கில நாளேட்டினை போட்டியாகக் கண்டறிந்தது. இருப்பினும் அது மூடப்பட்டது. பின்னர், 1978 ஆம் ஆண்டில் கிட்டாவாடா, பன்வாரிலால் புரோகித் அவர்களால் கையக்கபடுத்தப்பட்டது. இந்தியன் எக்ஸ்பிரஸ், தி டைம்ஸ் ஆஃப் இந்தியா மற்றும் நாக்பூரில் உள்ள லோக்மத் டைம்ஸ் ஆகியவற்றுடன், போபால் மற்றும் ராய்ப்பூரில் இந்துஸ்தான் டைம்ஸ் மற்றும் சென்ட்ரல் க்ரோனிகல் ஆகியவற்றுடன் போட்டியிட்டாலும், கிட்டாவாடா இன்று மத்திய இந்தியாவின் தினசரி அதிக அளவில் விற்கப்படும் ஆங்கில பத்திரிக்கையாகும். நாக்பூர் நகரில் மட்டும் அதிகபட்சம் 130000 உடன் மத்திய இந்தியா முழுவதும் தினசரி 200000 க்கும் மேற்பட்ட பிரதிகள் விற்கப்படுகின்றன.
பதிப்புகள் மற்றும் இணைப்புகள்
கிட்டாவாடா ஒரே நேரத்தில் நாக்பூர், ஜபல்பூர், ராய்ப்பூர் மற்றும் போபால் நகரங்களில் இருந்து வெளியிடப்படுகிறது. ஒவ்வொரு நகர பதிப்பிலும் சிட்டி லைன் என்று அழைக்கப்படும் ஒரு சிறப்பு இணைப்பு உள்ளது. இது உள்ளூர் நகர செய்திகள் மற்றும் ஈடுபாடுகளைக் கையாள்கிறது. கிட்டாவாடா பிராந்திய பதிப்புகளையும் கொண்டுள்ளது:
குறிப்புகள்
பகுப்பு:இந்திய ஆங்கிலப் பத்திரிகைகள்
இலஞ்சி வரம்தரும் பெருமாள் கோயில்
இலஞ்சி வரம்தரும் பெருமாள் கோயில் தமிழ்நாட்டில் திருநெல்வேலி மாவட்டம், இலஞ்சி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வரம்தரும்பெருமாள், ஸ்ரீதேவி-பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் புரட்டாதிச் சனிக்கிழமை திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லா யூனியன்
லா யூனியன் (La Union) என்பது பிலிப்பீன்சின் லூசோனின், இலோகொஸ் பிராந்தியத்தில் அமைந்துள்ள நான்கு மாகாணங்களில் ஒன்றாகும். இதன் தலைநகரம் சன் பெர்னான்டோ ஆகும். இம்மாகாணத்தில் 576 கிராமங்களும், 19 மாநகராட்சிகளும் உள்ளன. இதன் தற்போதைய மாகாண சபை ஆளுநர் மானுவேல் "மனோலிங்" சி. ஒர்ட்டேகா (Manuel "Manoling" C. Ortega) ஆவார். 2015 ஆம் ஆண்டின் சனத்தொகைக் கணக்கெடுப்புக்கு அமைவாக லா யூனியன் மாகாணத்தின் சனத்தொகை 786,653 ஆகும். இதன் மொத்த நிலப்பரப்பளவு 1,497.7 சதுர கிலோமீற்றர்கள் ஆகும். மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 69ஆம் மாகாணமாகவும் சனத்தொகையின் அடிப்படையில் 36ஆம் மாகாணமாகவும் காணப்படுகின்றது. அத்துடன் இம்மாகாணத்தில் இலோகானோ, தகலாகு, ஆங்கிலம் உள்ளடங்கலாக ஆறு பிரதான மொழிகள் பேசப்படுகின்றன.
மேற்கோள்கள்
பகுப்பு:பிலிப்பீன்சின் மாகாணங்கள்
சேலம் மேற்கு வட்டம்
சேலம் மேற்கு வட்டம், தமிழ்நாட்டின், சேலம் மாவட்டத்தில் அமைந்த 13  வருவாய் வட்டங்களில் ஒன்றாகும். இவ்வட்டம் சேலம் வட்டத்தின் மேற்கு பல பகுதிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் சேலம் நகரத்தில் இயங்குகிறது.
தொல்காப்பியம் வேற்றுமை மயங்கியல் செய்திகள்
தொல்காப்பியம் எழுத்து சொல் பொருள் என மூன்று அதிகாரங்களைக் கொண்டது. ஒவ்வோர் அதிகாரமும் 9 இயல்களாகப் பகுக்கப்பட்டுள்ளன. இரண்டாவது சொல்லதிகாரத்தில் மூன்றாவது இயலாக வேற்றுமை மயங்கியல் உள்ளது.
சேலம் மேற்கு வட்டம்
சேலம் மேற்கு வட்டம் 40 வருவாய் கிராமங்களைக் கொண்டுள்ளது.
தொல்காப்பியம் வேற்றுமை மயங்கியல் செய்திகள்
பொருள் செயல்படும்போது தொழிலால் தன்னிலை வேறுபடுவது வேற்றுமை. இந்த வேற்றுமை வேற்றுமை உருபுகளாலும், வேற்றுமை உருபு மறைந்திருக்கும் வேற்றுமைத்தொகையாலும் உணரப்படும். இந்த இயலுக்கு முந்தைய வேற்றுமையியல் இவை இரண்டையும் விளக்கிற்று. இந்த இயலில் வேற்றுமை உருபும், வேற்றுமைப் பொருளும் மயங்குவது பற்றிய செய்தி சொல்லப்படுகிறது. (Though the case-suffix or case-ending added to the subject denotes the relation between subject and predicate, the matter of relation is to be considered rather than the suffix.) வேற்றுமை பற்றிய செய்திகள் எழுத்திகாரம் புணரியலிலும், சொல்லதிகாரம் வேற்றுமையியல், வேற்றுமை மயங்கில், விளிமரபு ஆகிய மூன்று இயல்களிலும் சொல்லப்பட்டுள்ளன.
சேலம் மேற்கு வட்டம்
வெளி இணைப்புகள்
பகுப்பு:சேலம் மாவட்ட வட்டங்கள்
தொல்காப்பியம் வேற்றுமை மயங்கியல் செய்திகள்
செய்திகள் இவ்வியல் நூற்பா வரிசையெண் குறியீட்டுடன் தரப்படுகின்றன. எடுத்துக்காட்டுகள் பெரும்பாலும் இளம்பூரணர் உரையைத் தழுவியவை.
உருபினும், பொருளினும் மெய் தடுமாறி நிற்கும் வேற்றுமைகள்
அரசரைச் சார்ந்தான் எனச் சொன்னாலும் அரசன்கண் சார்ந்தான் என்பதே பொருள் – இது செயல்படு கருமமல்லாத ஒழுக்கம் உருபு இரண்டாம் வேற்றுமை. பொருள் ஏழாம் வேற்றுமை அரசனைக் கண்டான் – இது கருமச் சார்பு. -1-
கண்ணைக் குத்தினார். கண்ணுள் குத்தினார் – 2, 7, மயக்கம் -2-
சூதினைக் கன்றினான், சூதிண்கட் கன்றினான் (கன்றல் = விருப்பத்தில் கனிதல்) -3- நெறியைச் சென்றான், நெறிக்கட் சென்றான் -3-
யானையது கோட்டைக் குறைத்தான் -4- (முதலுக்குப் பின் சினை) யானையைக் கோட்டுக்கண் குறைத்தான் -5- (முதலுக்குப் பின் சினை) கோட்டது நுனியைக் குறைத்தான். -6- கோட்டை நுனிக்கண் குறைத்தான் -6- கோட்டை நுனியைக் குறைத்தான் -6- இவற்றில் கோடு என்னும் சினைப்பெயர் முதற்பெயர் ஆயிற்று.
எட்குப்பை - பிண்டப் பெயர் (எள் குவியலாயிற்று) (எள் வேறு குவியல் வேறு அன்று) நெற்குப்பை (நெல்லின் குவியல்) எட்சாந்து (எள் துவையல்), கோட்டுநூறு (சங்கு வெந்த திருநீறு) -7-
அரசனொடு வந்தார் சேவகர். (உயர்பின் வழியே பிற வரும்) -8- நாயெடு நம்பி வரும் (இதில் நாய் உயர்பு)
வாணிகத்தான் ஆயினான் (மூன்றாம் வேற்றுமை), வாணிகத்தின் ஆயினான் (ஐந்தாம் வேற்றுமை) – ஆக்கச் சொல் இவ்வாறு 3, 5ல் மயங்கும் -9-
வான் நோக்கி வாழும் = வானை நோக்கி வாழும் (இரண்டாம் வேற்றுமை) = வானின் உதவிக்காக நோக்கி வாழும் (ஏது-பொருள்) -10-
நம்பி மகன் = நம்பிக்கு மகன் (நம்பி, மகன் இரண்டும் உயர்திணை. எனவே அது-உருபு கெட்டு, கு-உருபு வந்தது) -11-
புலி கொல் யானை – இது தடுமாறு தொழிற்பெயர். இதில் கொன்றது புலியா, யானையா என்று தடுமாறும் நிலை உள்ளது. இதனை விரிக்கும்போது புலியைக் கொன்ற யானை என்றும், புலியால் கொல்லப்பட்ட யானை என்றும் விரித்துக்கொள்ள வேண்டும். -12-
இந்தத் தடுமாறு தொழிற்பெயரை அடுத்து வரும் வினையால் விளங்கிக்கொள்ளலாம். புலிகொல் யானைக்கோடு வந்தது (புலி யானையைக் கொன்றது) புலிகொல்யானை ஓடிற்று (புலியைக் கொன்றுவிட்டு யானை ஓடிற்று) -13-
போற்றிவா என்பது ஓம்படைக்கிளவி. புலி போற்றிவா என்றால் புலி தாக்குதலிலிருந்து உன்னைப் போற்றிக்கொண்டு வா என்றும், புலியை நீ போற்றிவா (வளர்த்துவா) என்றும் பொருள் விரித்துக்கொள்ளவேண்டும். -14-
நகர்-பலி என்பது கொடையெதிர் கிளவி. நகருக்கு உணவு என்பது அதன் பொருள். இதனை நகர் தரும் உணவு என்னும் பொருள்பட நகரது பலி என்றும் விரித்துக்கொள்ளலாம். (வேற்றுமை 4, 6 மயக்கம்) -16-
மார்டின் பென்கென்ஸ்டைன்
மார்டின் பென்கென்ஸ்டைன் (Martin Benkenstein, சூன் 30 1950) தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். 1970-1981ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மார்டின் பென்கென்ஸ்டைன் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
தொல்காப்பியம் வேற்றுமை மயங்கியல் செய்திகள்
உருபினும், பொருளினும் மெய் தடுமாறி நிற்கும் வேற்றுமைகள்
யானையது கோட்டை நுனிக்கண் குறைத்தான் – இப்படிப் பல உருபுகள் அடுக்கி வந்தாலும் ஒருசொல் நடையாகக் கொள்ளப்படும். (ஒருசொல் = ஒரு வாக்கியம்) -19-
வேற்றுமை உருபு இடையிலும், இறுதியிலும் வரும் நிலம் கடந்தான், நிலத்தைக் கடந்தான் – இடையில் வந்தது கடந்தான் நிலத்தை – இறுதியில் வந்தது -20-
கடந்தான் நிலம் – இரண்டாம் வேற்றுமை இறுதிக்கண் தொக்கது. இருந்தான் குன்றத்து – இதில் ஏழாம் வேற்றுமை உருபு இறுதிக்கண் தொக்கது. ஏனைய வேற்றுமை உருபுகள் இறுதியில் தொகுவதில்லை. -22-
கு, ஐ, ஆன் வேற்றுமை உருபுகள் செய்யுளில் அ எழுத்தைக் கொண்டு முடியும் -24-
‘கடிநிலை இலவே ஆசிரியர்க்க’ என்று செய்யுள் இறுதியில் வருகிறது. இது ‘ஆசிரியர்க்கு’ என வரவேண்டிய ஒன்று. (தொல்காப்பியம் 1-4-24) -25-
‘காவ லோனக் களிறு அஞ்சும்மே’ – இதில் காவலோனை என்று சொல்லவேண்டியது காவலோன கன வந்துள்ளது -25- இந்த மாறுதல் உயர்திணையில் மட்டுமே வரும். அஃறிணையில் வராது -26-
யானையது கோடு (யானைக்கு) 6>4 இவளைக் கொள்ளும் இவ்வணி (இவட்கு) (கொள்ளும் = பொருந்தும்) 2>4 வாயான் தக்கது வாய்ச்சி (வாய்க்கு) வாய்ச்சி = வாய்மை) 3>4 ஆவினது கன்று (ஆவிற்கு) 6>4 கருவூரின் கிழக்கு (கருவூர்க்கு) 5>4 சாத்தனின் கொடியன் (சாத்தனுக்கு) 5>4 மாரியுள் வந்தான் (மாரிக்கு) 7>4 ஊரிற் றீர்ந்தான் (ஊருக்கு) 5>4 உறையூரிற் பெரிது கருவூர் 5>4 இப்படி உருபுகள் மயங்கும் -27-
இப்படிப் பிற உருபும் பொருளும் மயங்கி வரினும் மொழிக்கு மானம் இல்லை (மானம் = குற்றம்) -28-
வினைச்சொல்
எட்டில் சில குன்றுவதும் உண்டு -30- கொடி வளர்ந்தது என்பதில் செயப்படுபொருள், இன்னார்க்கு, இது பயன் என்னும் மூன்றும் இல்லை.
ஆகுபெயர்
ஒன்றன் பெயர் மற்றொன்றுக்கு ஆகி நிற்பது ஆகுபெயர். 1.	முதலில் கூறும் சினை அறி கிளவி \ தெங்கு தின்றான் - தெங்கு என்னும் தென்னைமரம் தேங்காய்க்கு ஆயிற்று \ 2.	சினையில் தோன்றும் முதலறி கிளவி \ இலை நட்டு வாழும் – இலையை யட்டதால் முதல் தோன்றி வாழும் (வெற்றிலை) 3.	பிறந்தவழி கூறல் \ காஞ்சிபுரம் – இப் பட்டுச்சேலை காஞ்சிபுரம் 4.	பண்புகொள் பெயர் \ நீலம் உடுத்தினாள் – நீல நிறமுள்ள ஆடை உடுத்தினாள். 5.	இயன்றது மொழிதல் \ ஒரு பிடி சோறு – பிடிக்கும் தொழில் 6.	இருபெயர்-ஒட்டு \ பொற்றொடி வந்தாள் 7.	வினைமுதல் உரைக்கும் கிளவி \ தொல்காப்பியம், கபிலம்
இந்த ஆகுபெயர்கள் தம்மோடு தொடர்புடைய பொருளுக்கும், தொடர்பில்லாப் பொருளுக்கும் ஆகி வரும். -32- தேன்மொழி வந்தாள் என்னும்போது தேனோடும், மொழியோடும் தொடர்பில்லாத அம்மொழி பேசும் ஒருத்திக்கு ஆகி வந்தது.
பொருளை விரிக்கும்போது தொடர்புள்ள வேற்றுமை தந்து விரித்துக்கொள்ள வேண்டும். -33- தெங்கு தின்றான் என்னும்போது தெங்கினது காய் என விரித்து உணர்ந்துகொள்ள வேண்டும்.
அளவு, நிறை ஆகியவற்றாலும் ஆகுபெயர் அமையும் -34- ஒரு உழக்கு தருக – ஒரு உழக்கு அளவு அளந்து தருக ஒரு தொடி தருக – ஒரு தொடி அளவு நிறுத்துத் தருக
சொல்லப்படாத வகையில் ஆகுபெயர் தோன்றினாலும் இந்த முறையில் உணர்ந்துகொள்ள வேண்டும். -35-
வெளி இணைப்புகள்
பகுப்பு:தொல்காப்பியம்
ஐஞ்சிறு காப்பியங்கள்
பழந்தமிழ் இலக்கியங்களின் தொகுப்பில் ஐம்பெருங் காப்பியங்கள், ஐஞ்சிறு காப்பியங்கள் என்கிற முக்கியப் பிரிவும் உண்டு. அறம், பொருள், இன்பம், வீடு என்னும் நால்வகை உறுதிப் பொருள்களில் ஒன்றோ பலவோ குறைந்து காணப்படும் காப்பியங்கள் ‘சிறுகாப்பியம்’ எனப்பட்டன.
உதயண குமார காவியம், நாககுமார காவியம், யசோதர காவியம், சூளாமணி, நீலகேசி ஆகிய ஐந்தும் ஐஞ்சிறு காப்பியங்கள் என்கிற பிரிவின் கீழ் வருவன.
உதயணகுமார காவியம்
வத்தவ நாட்டரசன் சதானிகனுக்கும் அவன் மனைவி மிருகாவதிக்கும் பிறந்த உதயணனின் கதையைக் கூறுவது இக்காவியம். 6 காண்டங்களில், 367 (தமிழண்ணல்) விருத்தப்பாக்களால் ஆன இந்நூல் கந்தியார் (சமணமதப் பெண் துறவி) ஒருவரால் இயற்றப்பட்டது.
இந்நூலில் உதயணன் நான்கு மனைவியரை மணந்து இறுதியில் துறவு நிலையை மேற்கொண்டதை அறிய முடிகிறது. கதையமைப்பு சிக்கலானதாகவும், இரு கதைத் தலைவர்களைக் கொண்டும் உள்ளது. பெயர் தான் காவியமே தவிர காவிய இயல்போ ஏற்றமோ நடை நலமோ சிறிதும் இல்லாதது. பெருங்கதை என்கிற நூலின் சுருக்கம் என்று கூட இதனைச் சொல்லலாம். இதன் காலம் கி.பி.15-ஆம் நூற்றாண்டு.இவர் சிலப்பதிகாரத்தில் முக்கிய நபர்
நாககுமார காவியம்
இதன் ஆசிரியரும் ஒரு சமணப் பெண்துறவியே. பெயர் அறியக் கிடைக்கவில்லை. 5 சருக்கங்களில் 170 விருத்தப்பாக்களில் நாகபஞ்சமியின் கதையை உரைக்கும் சிறுகாப்பியமாகும் இது. முழுக்க முழுக்க மணத்தையும் போகத்தையும் மட்டுமே பேசுகிறது. 519 பெண்களைக் கதையின் நாயகன் மணக்கிறான். காவிய அமைதியோ கவி நயமோ எத்துணையும் இல்லாத சொத்தை நூல் இது என மது.ச.விமலானந்தம் குறிப்பிடுவார். காலம் கி.பி.16-ஆம் நூற்றாண்டு.
அழிந்து போன நூல் என்று கருதப்பட்ட இதனை சமண அறிஞர் ஜீவபந்து ஸ்ரீபால் அவர்களின் உதவியால் மு.சண்முகம் பிள்ளை பதிப்பித்துள்ளார்.
யசோதர காவியம்
5 சருக்கங்களில் 320 விருத்தப்பாக்களால் ஆன இதன் ஆசிரியர் பெயர் வென்நாவலுடையர் வேல். இராசமாபுரத்து அரசன் மாரிதத்தன் உயிர்களைப் பலியிட்டு வந்தான். அவனுக்கு உயிர்க்கொலை தீது என்று உணர்த்துவதற்காக எழுதப்பட்ட காப்பியம் இது. மறுபிறவிகள், சிற்றின்பத்தின் சிறுமை, பேரின்பத்தின் பெருமை, ஒழுக்கத்தின் உயர்வு போன்றவற்றை விவரிப்பது இந்நூல். இஃது ஒரு வடமொழி நூலின் தழுவல். எளிய நடையும் நயமான பாக்களும் உடைய நூல் இது. காலம் 13-ஆம் நூற்றாண்டு. இசை காமத்தைத் தூண்டும் என்பதையும், கர்மத்தின் விளைவுகளையும் எடுத்தியம்பும் இக்கதை உத்தரபுராணத்தில் இருந்து எடுக்கப்பட்டது என்றும் புட்பந்தர் கதையின் தமிழ் வடிவம் என்றும் இதன் ஆசிரியர் வெண்ணாவலுடையார் வேள் என்றும் கூறுவோர் உண்டு.
நூலின் எளிமைக்கு உதாரணமாக ஒரு பாடல்:
சூளாமணி
இதன் ஆசிரியர் வர்த்தமான தேவர் எனப்படும். தோலாமொழித் தேவர் 12 சருக்கங்களில் 2131 விருத்தப்பாக்களால் இயற்றப்பட்டது இந்நூல். ஆருகத மகாபுராணத்தைத் தழுவியது. பாகவதத்தில் வரும் பலராமன், கண்ணன் போன்று இக்காப்பியத்திலும் திவிட்டன், விசயன் என்னும் இரு வடநாட்டு வேந்தர்களின் வரலாறாக இந்நூல் உள்ளது. பாகவதமும் சூளாமணியும் கதை நிகழ்ச்சிகளில் ஓரளவு ஒத்து உள்ளன. சிரவணபெல்கோலா கல்வெட்டில் இந்நூல் பற்றிய குறிப்பு உள்ளது.
இந்நூலின் பாயிரம் தரும் குறிப்பின்படி, கி.பி.ஒன்பதாம் நூற்றாண்டைச் சேர்ந்த அவனி சூளாமணி மாறவர்மன் என்னும் பாண்டியன் அவைக்களத்தில் அரங்கேறியது என்று தெரிகிறது. இது சிறுகாப்பிய வகையில் இருந்தாலும் பெருங்காப்பியப் பண்புகள் மிகுந்த நூலாகக் கருதப்படுகிறது.
நீலகேசி
நீலகேசித் திரட்டு என்றும் வழங்கப்படும் நீலகேசி காவியம், குண்டலகேசி என்னும் பௌத்த காவியத்துக்கு எதிரான சமண காப்பியமாகும். ஆசிரியர் பெயர் அறியக் கிடைக்கவில்லை. 10 சருக்கங்களில் 894 பாக்களால் ஆனது. கி.பி.பத்தாம் நூற்றாண்டைச் சேர்ந்தது. காப்பியத் தலைவி நீலி. பழையனூரில் பேயுருவில் இருந்து முனிச்சந்திரர் என்கிற சமண முனிவரால் பேய்மை நீங்கி அவருக்கே மாணவியாகவும் சமணத் துறவியாகவும் ஆகி பௌத்தர்களை வாதில் வென்ற கதையே இக்காப்பியம்.
உசைன் சகீத் சுராவர்தி
உசேன் சகீத் சுராவர்தி  (Huseyn Shaheed Suhrawardy, ஆங்கில உச்சரிப்பு: ɦusæŋ ʃɑid sɦuɾɑwɑɾdɪə ; ; হোসেন শহীদ সোহ্‌রাওয়ার্দী; 8 செப்டம்பர் 1892 – 5 திசம்பர் 1963) இருபதாம் நூற்றாண்டின் முற்பகுதியில் வாழ்ந்திருந்த வங்காள அரசியல்வாதி ஆவார். பிரித்தானியாவின் இந்தியப் பேரரசின் கடைசி வங்காள மாகாணப் பிரதமராக இருந்தவர். 1947இல் பாக்கித்தான் விடுதலை பெற்றதையடுத்து, சுராவர்தி கிழக்கு பாக்கித்தானின் மிகவும் புகழ்பெற்ற அரசியல்வாதியாக விளங்கினார். பாக்கித்தானின் ஐந்தாவது பிரதமராகவும் விளங்கினார்.
பிரபலமான வங்காள முசுலிம் குடும்பத்தில் பிறந்த சுராவர்தி ஆக்சுபோர்டில் படித்து 1921இல் இந்தியா திரும்பியபின் சித்தரஞ்சன் தாசின் சுயாட்சிக் கட்சியில் இணைந்தார். 1930களில் பிரித்தானிய இந்தியாவின் பெரும் நகரங்களில் ஒன்றான கொல்கத்தாவின் மேயராகப் பணியாற்றினார். பின்னர் அகில இந்திய முசுலிம் லீக்கில் இணைந்தார்; 1940களில் இக்கட்சியின் சார்பில் வங்காள மாகாணத்தின் பிரதமராக பொறுப்பேற்றார். சரத் சந்திர போசுடன் இணைந்து 1947இல் வங்காளத்தைப் பிரிப்பதற்கு மாற்றாக ஐக்கிய வங்காளம் உருவாக்கப்பட கோரிக்கை வைத்தார். 1947இல் பாக்கித்தான் விடுதலை பெற்றபின்னர், கிழக்கு பாக்கித்தானின் முன்னணி அரசியல்வாதியானார். முசுலிம் லீக்கிலிருந்து விலகி 1952இல் புதியதாக உருவான இடதுசாரி அவாமி லீக்கில் இணைந்தார். ஏ. கே. பசுலுல் ஹக், மவுலானா பாஷானா போன்றோருடன் இணைந்து அனைத்து வங்காள ஐக்கிய முன்னணிக்குத் தலைமையேற்றார். 1954இல் நடந்த தேர்தலில் முசுலிம் லீக்கை தோற்கடித்து வெற்றி கண்டார்.
1956இல் அவாமி லீக்கும் குடியரசுக் கட்சியும் இணைந்து பாக்கித்தானில் கூட்டணி அமைத்தனர். சுராவர்தி பாக்கித்தானின் பிரதமராகப் பொறுப்பேற்றார். தன்னுடைய ஆட்சியில் மின்சாரப் பற்றாக்குறை,கிழக்கு, மேற்கு பாக்கிதான்களிடையேயான பொருளியல் ஏற்றத்தாழ்வை அகற்றுதல், படைத்துறைகளை வலிமைப்படுத்துதல் ஆகியவற்றில் கவனம் செலுத்தினார். வழங்கல்பக்க பொருளியல், அணுவாற்றல் மற்றும் அணுமின் நிலையங்களைத் திட்டமிடுதல், பாக்கித்தான் படைத்துறையை சீரமைத்தல் ஆகியவற்றிற்கு முன்னுரிமை வழங்கினார். வெளிநாட்டு உறவில் ஐக்கிய அமெரிக்காவுடன்  உத்திசார் உறவை வளர்த்துக் கொண்டார். தேசியமயமாக்கம், நிவாரணப் பங்கிடலில் அவரது கொள்கைகளால் பாதிப்படைந்த அரசு அலுவலர்களும் வணிக மக்களும் தந்த அழுத்தத்தால் அக்டோபர் 10, 1957இல் பதவி விலகினார். அயூப் கான் தலைமையிலான படையாட்சிக் குழுமம் பொதுவாழ்வில் அவரை தடை செய்தது. 1963 இல் சுராவர்தி லெபனானின் பெய்ரூத்தில் கடுமையான மாரடைப்பால் உயிரிழந்தார்.
மேற்சான்றுகள்
பகுப்பு:வங்காளதேச அரசியல்வாதிகள் பகுப்பு:பாகிஸ்தான் அரசியல்வாதிகள் பகுப்பு:1892 பிறப்புகள் பகுப்பு:1963 இறப்புகள் பகுப்பு:பாக்கித்தானின் பிரதமர்கள் பகுப்பு:வங்காளதேச வரலாறு
பலோடி
பலோடி என்பது இந்திய மாநிலமான ராஜஸ்தானில் ஜோத்பூர் மாவட்டத்தில் உள்ள ஒரு நகரம் மற்றும் நகராட்சி ஆகும். இது பலோடி வட்டத்தின் தலைமையகம். ரினின் உப்புத் தொழில் காரணமாக பாலோடி "உப்பு நகரம்" என்றும் அழைக்கப்படுகிறது. பலோடி தார்ப் பாலைவனத்தின் இடையக மண்டலத்தில் உள்ளது. இங்கு பெரும்பாலும் வறண்ட காலநிலை காரணமாக அதிக வெப்பநிலைக்கு உட்பட்டது. 19 மே 2016 அன்று இங்கு இந்தியாவில் அதிகபட்சமாக வெப்பநிலை 51 C பதிவானது. இதனருகே உலகின் பெரிய நாள் ஒன்றுக்கு 2,245 மெகா வாட் மின்சாரம் தயாரிக்கும் பட்லா சூரிய மின் ஆற்றல் பூங்கா அமைந்துள்ளது.
வரலாறு
பலோடி ஆரம்பத்தில் பல்வர்திகா என்று அழைக்கப்பட்டது. விக்ரம் நாட்காட்டி (விக்கிரமாதித்தன் நிறுவிய நாட்காட்டி) 1515 இல், ஸ்ரீ சித்தூஜி கல்லாவால் பலோடியை நிறுவப்பட்டது. ஸ்ரீ மா லதியால் பின்னர் பல்வரிதிகா என்று பெயரிடப்பட்டது. பின்னர் பலோடி கோட்டையைக் கட்ட பொருளுதவி செய்த ஸ்ரீ சித்து கல்லாவின் விதவை மகள் பாலாவின் வேண்டுகோளின் பேரில் "பலோடி" என்று பெயர் மாற்றப்பட்டது.
பலோடி, ஜோத்பூர்-ஜெய்சல்மேர் இரயில் பாதை பகுதியில் அமைந்துள்ளது. இது மாவட்டத்தின் இரண்டாவது பெரிய நகரமாகவும், துணைப்பிரிவு தலைமையகமாகவும் விளங்குகிறது. இந்த நகரம் ஜோத்பூரிலிருந்து 142 km தொலைவில் அமைந்துள்ளது. 2001 ஆம் ஆண்டு மக்கள் தொகை கணக்கெடுப்பின்படி, நகரத்தின் தற்போதைய மக்கள் தொகை 44,756 ஆகும். பலோடி பிகானேர், நாகவுர் மற்றும் ஜெய்சல்மேர் மாவட்டங்களால் சூழப்பட்டுள்ளது. இது சாலை மற்றும் இரயில் போக்குவரத்து மூலம் நன்கு இணைக்கப்பட்டுள்ளது. இந்நகரத்தின் இரயில் நிலையம் 1914 இல் நிறுவப்பட்டது. தேசிய நெடுஞ்சாலை எண் 15 (பதான்கோட்-காண்ட்லா) மற்றும் மாநில நெடுஞ்சாலை எண் 2 (ஜோத்பூர்- ஜெய்சல்மேர்) ஆகியவை இந்நகரம் வழியாக செல்கின்றன.
15 ஆம் நூற்றாண்டின் நடுப்பகுதியில் பலோடி நிறுவப்பட்டது. 1488 ஆம் ஆண்டில், ராவ் சுஜாவின் பேரன் அமீர் சிங் என்பவரால் ஒரு கோட்டை கட்டப்பட்டது. அவர் தனது காலத்தில் பல வளர்ச்சி பணிகளை செய்தார். பலோடியில் 1230 ஆம் ஆண்டில் புகழ்பெற்ற கல்யாண் ராவ்ஜி கோயில், லதியால் தேவி மற்றும் சாந்திநாத் தேவியின் கோயில் ஆகிய பழமையான கோயில்கள் உள்ளன. மேலும் எந்தவிதமான கயிறுகளும் அல்லது கட்டுமானங்களும் (சிமென்ட் பூச்சு) இல்லாமல் கல்லினால் மட்டுமே கட்டப்பட்ட பார்சுவநாதர் சமண கோயில் 1847 ஆம் ஆண்டில் ஓஸ்வால் சமண சமூகத்தால் நிறுவப்பட்டது. இது பழைய பெல்ஜியம் கண்ணாடியால் ஆனது. இந்த சமண கோயில் கட்டிடக்கலையில் ஒரு அற்புதமாக கருதப்படுகிறது (மொத்தம் பத்து சமண கோவில்கள் மற்றும் ஆறு தாதாபாதிகள் சன்னதி).
1547 இல், ராவ் மால்டியோ பலோடியின் ஆட்சியாளராக இருந்தார். 1578 ஆம் ஆண்டில் இது பிகானேர் மன்னர் ராய் சிங்கிடம் பேரரசர் அக்பரால் ஒப்படைக்கப்பட்டது. 1615 ஆம் ஆண்டில், இது ஜோத்பூர் மாநிலத்தைச் சேர்ந்த ராவ் சூர் சிங்கின் கட்டுப்பாட்டின் கீழ் வந்தது, அதன் பின்னர் ஜோத்பூர் மாநிலத்தின் ஒரு பகுதியாக இருந்தது.
பலோடி நகரத்தின் இருப்பை கல்யாஞ்சி-கா-மந்திர் கோயிலில் உள்ள விஜய் நகர் படான் என்று அழைக்கப்படும் கல்வெட்டில் குறிப்பிடப்பட்டுள்ளது. 2008 ஆம் ஆண்டில் லதியால் தேவி கோவிலில் ஒரு பெரிய புனரமைப்பு செய்யப்பட்டது. லதியால் தேவிக்கு வெள்ளி சிம்மாசனம் (சிங்காசன்) செய்யப்பட்டது.
பலோடியில் ஏராளமான சமூகங்களும் வாழ்கின்றன. பாலோடி கிராமப்புறங்களில் பெரும்பான்மையானவர்கள் சிந்தி முஸ்லிம் சமூகத்தினரும், நகரத்தில் புஷ்கர்ணா பிரம்ம சமூகத்தினரும் வாழ்ந்தனர். பலோடியில் சிறு தொழில்கள் செழித்து வளர்கின்றன. சோடியம் உப்பு மற்றும் பாரிசு பூச்சு உற்பத்திக்காக இந்த நகரம் அறியப்பட்டது. இந்தியாவில் மிகப்பெரிய உப்பு வழங்குநர்களில் பலோடியும் ஒன்றாகும்.
குறிப்புகள்
பகுப்பு:ஜோத்பூர் மாவட்டம் பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
புகழ்ச்சிமாலை
புகழ்ச்சிமாலை சிற்றிலக்கிய வகைகளில் ஒன்று.
ஒருவரைப் புகழ்ந்து பாடுவது புகழ்ச்சி மால்.
ஆண்மகனை வஞ்சிப்பாவில் பாடுவது நாமமாலை.
பெண்மகளைப் புகழ்ந்து பாடின் புகழ்ச்சிமாலை.
இது 'செங்கலை வண்ணம்' (அடி ஒத்த இசைப்பாடல்) வகையால் பாடப்படுவதும் உண்டு.
அடிக்குறிப்பு
பகுப்பு:சிற்றிலக்கிய வகைகள்
மேல்காட்
1973 ஆம் ஆண்டில் புலிகள் திட்டத்தின் கீழ் அறிவிக்கப்பட்ட இந்தியாவின் முதல் ஒன்பது புலிகள் காப்பகங்களில் மேல்காட்டும் ஒன்றாகும். இது மாகாராட்டிரம், அமராவதி மாவட்ட வடக்கில், 21.44583°N, 77.19722°W ஆயக்கூறுகளில் அமைந்துள்ளது. மேல்காட் கானுயிர் புகலிடம் 1985 இல் அறிவிக்கப்பட்டது. தபதி ஆறு மேல்காட் கானுயிர் புகலிடத்துக்கு வடக்கே பாய்கிறது. புகலிட எள்லைகளாக தபதுயாறும் காவிகர் முகடும் சாத்பூரா மலைதொடரும் அமைகின்றன.
வரலாறு
1484 ஆம் ஆண்டில் இமாத் சாகி வம்சம் நிறுவப்பட்ட பெராவை அடைய வடக்கிலிருந்து மன்னர்கள் கடந்து சென்ற மேல்காட்டில் கணவாய்கள் உள்ளன. வரலாற்று சிறப்புமிக்க நாரனாலா கவில்கர் கோட்டைகள் முதமையான கிழக்கு - மேற்கு மலைத்தொடரின் பாதுகாப்பை வழங்கின. 1803 ஆம் ஆண்டில் இரண்டாம் மராட்டியப் போரில், பின்னர் வெலிங்டன் டியூக் ஆன கர்னல் ஆர்தர் வெல்லெசுலி , மராத்தியர்களிடமிருந்து கவில்கர் கோட்டையைக் கைப்பற்றினார்.
புவியியல்
மகாராஷ்டிராவின் அமராவதி மாவட்டத்தின் வடக்கு முனையில், மத்தியப் பிரதேசத்தின் எல்லையில், தென்மேற்கு சாத்புரா மலைத்தொடர்களில் மேல்காட் உள்ளது. மெல்காட் என்றால் 'மலைகளின் தொடர்' என்று பொருள், இது துண்டிக்கப்பட்ட பாறைகள், செங்குத்தான ஏறுதல்களின் நடுவில் இருக்கும் முடிவில்லாத மலைகள், பள்ளத்தாக்குகளின் ஊடாக நெடுஞ்சாலை ஒன்று செல்கிறது.
மேல்காட் பகுதி 1974 ஆம் ஆண்டு புலிகள் காப்பகமாக அறிவிக்கப்பட்டது.இது மேகத் புலிக் காப்பக நிர்வாக அளவில்,  சிப்னா, குகமால், அகோட் என கானுயிர் காப்பிடப் பிரிவுகளாகப் பிரிக்கப்பட்டுள்ளது. தற்போது, மொத்த பரப்பளவு  இருப்பு சுமார் 1677 கி. மீ.2. சிப்னா, குகமால் வனவிலங்கு பிரிவின், மையப் பகுதியில் 10-க்கும் மேற்பட்ட  ஊர்கள் உள்ளன. அகோட் வனவிலங்கு பிரிவில் மையப் பகுதியில் ஊர்கள் இல்லை. அகோட் வனவிலங்கு பிரிவில் அனைத்து ஊர்களும் மறுவாழ்வு பெறுகின்றன.
இந்த காடு வெப்பமண்டல வறண்ட இலையுதிர் இயல்பு உடையதாகும், இதில் தேக்கு (டெக்டோனா கிராண்டிசு) பேரளவில் அமைகிறது. இந்த இருப்பு ஐந்து முக்கிய நதிகளின் நீர்ப்பிடிப்பு பகுதியாகும்: காண்டு, கப்ரா, சிப்னா, கட்கா டோலர்மாகிய ஐந்து ஆறுகளும் தபதியின் கிலையாறுகளாகும்.
விலங்கினங்கள்
thumb|மேல்காட்டின் மிக அருகிய இனமும் அச்சுறுத்தல் நிலையில் உள்ளதுமான  காட்டு ஆந்தை மேல்காட்டில் உள்ள முதன்மை விலங்கினங்கள் வங்காளப் புலி, இந்தியச் சிறுத்தை, சுலோத்துக் கரடி, தோலே இந்திய நரி, சாம்பார் கவுர், குரைக்கும் மான், நீல்காய் சிதல், சௌசிங்கா தேன் பட்டைப் பறக்கும் அணில், காட்டுப்பன்றி, இலங்கூர் இரீசசு குரங்கு, இந்திய முள்ளம்பன்றி, இந்திய பாங்கோலின் சுட்டி, மலைப்பாம்பு, மென்மையான பூசப்பட்ட நீர்நாய், கருப்பு - நெப்பி முயல்  ஆகியனவாகும்.
மக்கள் தொகை
காப்பகத்துக்கு வெளியே 61 ஊர்கள் உள்ளன. 22  ஊர்கள் அருகாமையிலும்   39  ஊர்கள்  பயன்பாட்டிடங்களிலும் உள்ளன அருகாமையிலும் பயனிடங்களிலும் உல்ள மக்கள்தொகை, 1994 மக்கள்தொகைக் கண்க்கீட்டின்படி, முறையே 11024 பேரும் 15642 பேரும் ஆவர்.
இங்கு வசிக்கும் முதன்மையான பழங்குடியினர், பெரும்பாலும் கோர்கு பழங்குடியினர் (80% ) ஆவர். கோண்டு, நிகால், பலாய், கோலன், கவாலி, கல்பி, வஞ்சாரி, மராத்தா போன்றவர்களும் வாழ்கின்றனர். விறகு, மரம், தீவனம், மருத்துவத் தாவரங்கள் மரமற்ற காட்டுப் பொருட்களான பழம், பூக்கள், பசை, மருத்துவத் தாவரங்கள் ஆகியவற்றின் உண்மையான உள்நாட்டுத் தேவைகளுக்காக அனைத்து மக்களும் காடுகளையே சார்ந்துள்ளனர். இவர்களின் முதன்மை வருமான வாயில்கள்  உடல் உழைப்பும் மழைக்கால வேளாண்மையும் ஆகும். மரமல்லாத காடுகளான mahuali, பூக்கள், விதைகள், கரோலி, கம்குலா, dhawada, டெண்டு இலைகள் முசலி (ஒரு மருத்துவ தாவரம்) போன்றவற்றைத்  திரட்டி  தங்கள் வருமானத்தைப் பெருக்குகிறார்கள்.
சுற்றுலா
புலிகளைத் தவிர மற்ற முதன்மை விலங்குகள் சோம்பல் கரடி, இந்திய கவுர், சாம்பார் மான், சிறுத்தை, நீலகாய் போன்றவை அமைகின்றன. அழியும் இடரில் உள்ள,  'அழிந்து வரும்'  காட்டு ஆந்தை ஆகியன மேல்காட்டின் பல்வேறு பகுதிகளில் காணப்படுகின்றன.
மேல்காட்டில் 4 சுற்றுலா மையங்கலிலும் செமடோ, சிக்கல்தாரா, கரிசல், சாநூர் ஆகிய  ஊர்களிலும் பரவி உள்ளன. 14 தங்கும் இடங்கள் செமாடோவுக்கு 14 கி.மீ  தொலைவில் கோல்காசில்  உள்ளன.
சிக்கல்தாரா, செமாடோ, கொல்காசு, கரிசல் ஆகிய இடங்களுக்குச் செல்வதற்கு அருகிலுள்ள தொடருந்து நிலையம் அமராவதி ஆகும், இது சாநூர் அகோலாவுக்கு மிக அருகில் உள்ளது. அருகிலுள்ள விமான நிலையம் நாக்பூரில் 250 கிமீ தொலைவில் உள்ளது.
சுற்றுலாப் பயணிகள் அனைத்துப் பருவங்களிலும் மேல்காட்டை சுற்றிப் பார்க்க முடியும், ஆனால் ஜூலை நடுப்பகுதியில் தொடங்கி செப்டம்பர் இறுதி வரையிலான பருவமழை காலமே சிறந்த காட்சிகளை வழங்குகிறது. குளிர்காலம் குளிர்ச்சியாக இருக்கும், இரவு வெப்பநிலை 5 பாகைக்கும் கீழே குறைகிறது. கோடைக்காலம் விலங்குகளைப் பார்ப்பதற்கு ஏற்றது.
மேல்காட்டில் தங்கும் ஏற்ப்பாடுகள் பெரும்பாலும்  கானகத்துறையால் நடத்தப்படுகின்றன, சிக்கல்தாராவில் உள்ள  உணவு விடுதிகள்,  ஓய்வு விடுதிகள் தனியாரால் நடத்தப்படுகின்றன. அவை அமைந்துள்ள காடுகளின் வளிமண்டலத்திற்கு ஏற்றவகையில் இயற்கையாகவும் மிகவும் அடிப்படையானதாகவும் உள்ளன.
வெளி இணைப்புகள்
பகுப்பு:அமராவதி மாவட்டம் பகுப்பு:இந்தியாவிலுள்ள புலிகள் காப்பகங்கள்
அரவக்குறிச்சி (சட்டமன்றத் தொகுதி)
அரவக்குறிச்சி கரூர் மாவட்டத்தில் உள்ள ஒரு சட்டமன்றத் தொகுதியாகும். தமிழக சட்டமன்றத் தொகுதிகளின் பட்டியலில் இத்தொகுதி 151ஆம் வரிசை எண்ணுக்குரிய தொகுதி ஆகும். இத்தொகுதி அரவக்குறிச்சி வட்டம் மற்றும் கரூர் வட்டத்தின் கிராம ஊராட்சிகள் மற்றும் அரவக்குறிச்சி மற்றும் பள்ளப்பட்டி என 2 பேரூராட்சிகள் கொண்டது. 2021-இல் இத்தொகுதியின் மொத்த வாக்காளர்கள் 2.13 இலட்சம் ஆகும். சட்டமன்றத் தொகுதியில் வாக்காளர்கள் வாக்குகள் செலுத்த 247 வாக்குச் சாவடிகள் உள்ளது.
இது, இந்தியாவில் தமிழ்நாடு மாநிலத்தின், 234 சட்டமன்றத் தொகுதிகளில் ஒன்று.
தொகுதியில் அடங்கியுள்ள பகுதிக‌ள்
வேட்டமங்கலம் (மேற்கு), வேட்டமங்கலம் (கிழக்கு), கோம்புபாளையம், திருக்காடுதுறை மற்றும் நஞ்சைபுகளுர் கிராமங்கள்,
டி.என்.பி.எல். புகலூர் (பேரூராட்சி) புஞ்சைபுகளுர் (பேரூராட்சி) மற்றும் புஞ்சை தோட்டக்குறிச்சி (பேரூராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளி இணைப்புகள்
பகுப்பு:கரூர் மாவட்டம் பகுப்பு:தமிழ்நாடு சட்டமன்றத் தொகுதிகள்
உருக்குன் நெகாரா
ருக்குன் நெகாரா (மலாய்: Rukun Negara; ஆங்கிலம்: Rukun Negara); என்பது மலேசியத் தேசியத் தத்துவத்தின் பிரகடனம் ஆகும். இந்தப் பிரகடனம் ஐந்து கோட்பாடுகளைக் கொண்டது.
1969-ஆம் ஆண்டு நடைபெற்ற 13 மே சம்பவம் என அழைக்கப்படும் இனக் கலவரத்திற்கு எதிர்வினையாக, 1970-ஆம் ஆண்டு மெர்டேகா தினத்தில் அந்தப் பிரகடனம் அறிமுகம் செய்யப்பட்டது. மலேசிய இன சமநிலையின் உறுதித் தன்மை பலகீனமாக இருந்தது என்பதை அந்தச் சம்பவம் நிரூபித்துக் காட்டியது.
மலேசியாவில் உள்ள பல்வேறு இனங்களுக்கு இடையில் ஒற்றுமையும் புரிந்துணர்வும் வலுப்பெற வேண்டும்; நல்லிணக்கம் உறுதி செய்யப்பட வேண்டும்; அவையே ருக்குன் நெகாராவின் தலையாய நோக்கங்களாகும்.
ருக்குன் நெகாரா உருவாக்கம்
நாட்டின் 2-ஆவது பிரதமரான அப்துல் ரசாக் உசேன் அவர்களின் எண்ணத்தில் ருக்குன் நெகாரா உருவானது. அப்போது அவர் தேசிய ஆலோசனைக் குழுவின் (மலாய்: Majlis Perundingan Negara; ஆங்கிலம்: National Consultative Council); தலைவராக இருந்தார்.
அதன் பிறகு, 1971-ஆம் ஆண்டில் புதிய பொருளாதாரக் கொள்கை (New Economic Policy 1971-1990) தொடங்கப்பட்டது.
சமூகங்களுக்கு இடையில் சமத்துவம்
மலேசியாவில் உள்ள பல்வேறு இனங்களுக்கிடையில் ஒற்றுமையை உருவாக்குவது; மலேசியாவின் சீனர் சமூகம், இந்தியர்ச் சமூகம் ஆகிய இரு சமூகங்களுக்கும்; மலாய் பூமிபுத்ரா சமூகத்திற்கும் இடையே நிலவிய பொருளாதார இடைவெளியைக் குறைப்பது; பொருளாதாரச் சமத்துவத்தை உருவாக்குவதே அந்தப் புதிய பொருளாதாரக் கொள்கையின் நோக்கமாகும்.
மலேசியாவின் ருக்குன் நெகாரா கோட்பாடு, அண்டை நாடான இந்தோனேசியாவின் பஞ்ச சீலா (Pancasila) தேசிய சித்தாந்தத்துடன் ஒத்து உள்ளது.
மேற்கோள்கள்
பகுப்பு:மலேசியாவில் அரசியல்‎ பகுப்பு:மலேசிய முடியாட்சி
காலோத்தர ஆசிரியர்
காலோத்தர ஆசிரியர் கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல்.
வடமொழியில் உள்ள உபாகம சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார். இந்த நூல்கள் இரண்டும் சிவாக்கிர யோகிகள் பரம்பரையாகிய சூரியனார் கோயில் ஆதீனத்தின் பிரமாண நூல்கள்.
அடிக்குறிப்பு
பகுப்பு:புலவர்கள்
சீத்தலைச் சாத்தனார்
சீத்தலைச்சாத்தனார் என்னும் பெயர்கொண்ட புலவர்கள் பற்றிய கட்டுரைகள்.
விரைவு அஞ்சல்
விரைவு அஞ்சல் (Express Mail) என்பது ஒரு விரைவான அஞ்சல் விநியோக சேவையைக் குறிக்கும். இதற்காக வாடிக்கையாளர்கள் கூடுதல் கட்டணம் செலுத்தி விரைவாக ஒரு பொருளை வேண்டிய இடத்துக்கு அனுப்பமுடியும். விரைவு சேவை உள்ளூர் அஞ்சல், பன்னாட்டு அஞ்சல் இரண்டுக்குமானது. பெரும்பாலான நாடுகளில், இது நாட்டின் அஞ்சல் நிர்வாகத்தினாலேயே நிர்வகிக்கப்படுகிறது. 1998 ஆம் ஆண்டிலிருந்து, பன்னாட்டு விரைவு விநியோக சேவைகள் உலக அஞ்சல் ஒன்றியத்தின் விரைவு அஞ்சல் சேவைக் கூட்டுறவு அமைப்பினால் கட்டுப்படுத்தப்படுகிறது.
விரைவு அஞ்சல் சேவையும், விரைவு அஞ்சல் சேவைக் கூட்டுறவும்
விரைவு அஞ்சல் சேவைக் கூட்டுறவு என்பது உலக அஞ்சல் ஒன்றியத்தின், அஞ்சல் நிர்வாக உறுப்பினர்களால் வழங்கப்படும் ஒரு பன்னாட்டு விரைவு அஞ்சல் சேவை ஆகும். இந்த நிர்வாகங்கள், உலகம் முழுவதிலும் அஞ்சல் சேவைகளை ஒத்திசையச் செய்வதற்கும் வளர்ப்பதற்குமாக, உலக அஞ்சல் ஒன்றியத்தின் கட்டமைப்புக்குள் 1998 ஆம் ஆண்டில் விரைவு அஞ்சல் சேவைக் கூட்டுறவை உருவாக்கின. 2015 சனவரி நிலவரப்படி உலகம் முழுவதிலும் உள்ள 190க்கு மேற்பட்ட நாடுகளும், ஆட்சிப்பகுதிகளும் விரைவு அஞ்சல் சேவையை வழங்குகின்றன.
விரைவு அஞ்சல் சேவைக் கூட்டுறவு உறுப்பினர்
விரைவு அஞ்சல் சேவைக் கூட்டுறவு உருவாக்கப்பட்டதில் இருந்து 177 அஞ்சல் நிர்வாகங்கள் இவ்வமைப்பில் இணைந்தன. இது உலகம் முழுவதிலும் உள்ள விரைவு அஞ்சல் சேவை நடத்துபவர்களில் 85% ஆகும்.
பிற விரைவு அஞ்சல் சேவை வழங்குவோர்
பல போக்குவரத்து ஏற்பாட்டு நிறுவனங்களும் இவ்வாறான விரைவுச் சேவைகளை வழங்குகின்றன. யூபிஎஸ், டிஎச்எல், ஃபெட்எக்ஸ் போன்ற நிறுவனங்கள் இவற்றுட் சில. எனினும், பல நாடுகளில் இவை போன்ற மாற்றுச் சேவைகள் பல்வேறு சட்டம் சார்ந்த தேவைகளுக்கு வேறான தகுதிநிலை கொண்டவையாக இருக்கின்றன. எடுத்துக்காட்டாக, உருசியாவில், வெளிநாடுகளில் இருந்து தனிப்பட்டவர்களின் சொந்தத் தேவைக்காக அஞ்சல் அல்லது விரைவு அஞ்சல் சேவையூடாக அனுப்பப்படும் பொருட்கள் 1000 யூரோவிற்குக் குறைவாக இருந்தால் சுங்கவரி விலக்கு உண்டு. அதேவேளை, மாற்று நிறுவனச் சேவைகளூடாக அனுப்பும்போது, சுங்க வரி விலக்குக்கான உச்சப் பெறுமானம் 250 யூரோ மட்டுமே.
வெளியிணைப்புக்கள்
பகுப்பு:அஞ்சல்
தமிழர் நிலத்திணைகள்
நிலத்தை அடிப்படையாக வைத்துக்கொண்டு பகுக்கப்பட்ட பாகுபாடு நிலத்திணை. தமிழ்நாட்டு நிலம் குறிஞ்சி, முல்லை, மருதம், நெய்தல் என்னும் நான்கு வகை நிலத் திணைகளைக் கொண்டது. முல்லையும் குறிஞ்சியும் முறைமையில் திரிந்து பாலை என்பதோர் படிமம் கொள்ளும்போது அது ஐந்தாக எண்ணப்பட்டது. இவையே தமிழர் நிலத்திணைகள்.
ஐந்திணை
குறிஞ்சி, முல்லை, மருதம், பாலை, நெய்தல் என்பனவே தமிழர் நிலத்திணைகள் ஆகும்.
இது வெறுமனே இயல்பியல் அடிப்படையிலான பகுப்புக்களாக இல்லாது, மக்கள் வாழ்வியலோடு இணைந்தவையாக அமைந்திருந்தன.
திணை என்பது ஒழுக்கம். அகத்திணை என்பது அகவொழுக்கம். புறத்திணை என்பது புறவொழுக்கம். தமிழில் உள்ள அகத்திணைப் பாடல்களுக்கு ஐந்திணைப் பாகுபாடு கொள்ளப்படுகிறது.
இந்தப் பாகுபாடு ஐந்து வகைப்பட்ட திணை-ஒழுக்கங்களை மையமாக வைத்துக் கொள்ளப்படுகிறது. புணர்தல், தலைவன் புறவொழுக்கத்தில் பிரியும்போது தன்னை ஆற்றிக்கொண்டு இருத்தல், தலைவன் தன்னை விட்டு அகவொழுக்கத்தில் பிரியும்போது ஊடுதல், கடலில் சென்றவருக்காக இரங்கல், புறப்பொருளுக்காகப் பிரிதல் என்பன அகத்திணைக்கு அகத்திணை உரிப்பொருள்கள். இவற்றில் திணை மயக்கம் நிகழ்வது இல்லை. எனவே மயங்காத உரிப்பொருளின் அடிப்படையில் இன்ன பாடல் இன்ன திணை எனக் கொள்ளப்படும். எனவே குறிஞ்சித் திணை என்பது 'புணர்தலும் புணர்தல் நிமித்தமும்' பற்றிய செய்திகளைக் கூறுவது என்பது பொருள். பிற திணைகளுக்கும் இவ்வாறே பொருள் கொள்ள வேண்டும். இது தமிழ் நெறி. காண்க; அகத்திணை - புறத்திணை, திணை விளக்கம்
நானிலம்
தமிழ்நாட்டில் பாலை என்று ஒரு நிலம் இல்லை. கோடை வெப்பத்தால் திரிந்து காணப்பட்ட நிலையில் அவற்றைப் பாலை என்றனர்.
ஐந்நிலம்
மேலே கண்ட நான்கு வகை நிலப் பாகுபாட்டுடன் பருவ மாற்றத்தால் தோன்றும் பாலை நிலத்தையும் சேர்த்து ஐந்நிலம் எனக் கொண்டனர். தமிழ்நாட்டில் பாலை நிலம் இல்லை. பாலை நிலம் என்பது குறிஞ்சி-நிலத்திலும், முல்லை-நிலத்திலும் தோன்றும் பருவநிலை மாற்றம். ஐந்நிலம் என்பது ஐந்து வகைப்பட்ட நிலம். ஐந்திணை என்பது ஐந்து வகைப்பட்ட ஒழுக்கம்.
ஐந்திணை நிலவளம்
ஐந்து வகைப்படுத்தப்பட்ட நிலத்தின் வழித்தடப் பாங்கைப் பதிற்றுப்பத்து பாடல் விளக்குகிறது. தொல்காப்பியம், நம்பியகப்பொருள் ஆகிய இலக்கண நூல்களும் அவற்றின் உரைகளும் இந்த நிலப்பாகுபாடுகளை விரிவாக எடுத்துரைக்கின்றன.
வெளி இணைப்புகள்
பகுப்பு:தமிழர் பண்பாடு  பகுப்பு:தமிழ் இலக்கிய நெறி பகுப்பு:அகப்பொருளிலக்கணம் பகுப்பு:தமிழ்நாட்டு பண்பாட்டு வரலாறு பகுப்பு:தமிழ் மெய்யியல்
நாச்சிக்குடா கிராம அலுவலர் பிரிவு
229 C இலக்கம் உடைய நாச்சிக்குடா கிராம அலுவலர் பிரிவு  (Nachchikudah) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 333 குடும்பத்தைச் சேர்ந்த 1291 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:கிராம அலுவலர் பிரிவு (திருகோணமலை)‎
உத்தரப் பிரதேச மாநில சாலைப் போக்குவரத்துக் கழகம்
உத்தரப் பிரதேச மாநில சாலைப் போக்குவரத்துக் கழகம், இந்திய மாநிலமான உத்தரப் பிரதேச அரசு இயக்கும் பொதுத்துறை நிறுவனமாகும். இந்தக் கழகம் உத்தரப் பிரதேசம் மட்டுமல்லாது, அருகிலுள்ள மாநிலங்களுக்கும் பேருந்துகளை இயக்குகிறது. கிட்டத்தட்ட 12429 பேருந்துகளைக் கொண்டுள்ளது. கிட்டத்தட்ட 14 லட்சம் மக்கள் ஒவ்வொரு நாளும் இப்பேருந்துகளில் பயணிக்கின்றனர். இந்தக் கழகத்தின் தலைமையகம் லக்னோவில் உள்ளது. 116 பேருந்து நிலையங்களில் இருந்து பல்வேறு ஊர்களுக்கு பேருந்துகள் இயக்கப்படுகின்றன.
பேருந்துகள்
மக்களின் வசதிக்காக வெவ்வேறு வகை பேருந்துகளை உத்தரப் பிரதேச மாநில அரசு இயக்குகிறது. மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். குறைவான போக்குவரத்துக் கட்டணம் வசூலிக்கப்படுகிறது.
மாவட்டத் தலைநகரங்களில் இருந்து மாவட்டத்தில் உள்ள வட்டத் தலைநகரங்களுக்கும் பிற ஊர்களுக்கும் இயக்கப்படுகின்றன. ஊர்ப்புறங்களில் வசிக்கும் மக்களுக்கு பயன்படும். இவை ஜனதா வகை பேருந்துகளைக் காட்டிலும் விரைவாகச் செல்லக்கூடியவை.
இவை பாய்ண்டு-பாய்ண்டு வகை பேருந்துகளாகும். மாவட்டங்களுக்கு இடையே இயக்கப்படுகிறது. சரியான நேரத்தில் புறப்படக் கூடிய பேருந்துகள்
இவ்வகைப் பேருந்துகளில் நீண்ட தொலைவுகளுக்கு பயணிக்கலாம். இவற்றில் இரண்டடுக்குகள் உண்டு
இவை குளிரூட்டி வசதி கொண்டவை. இவ்வகை பேருந்துகள் மாவட்டங்களுக்கு இடையே இயக்கப்படுகின்றன.
இவ்வகைப் பேருந்துகள் உலகத் தரம் மிக்கவை. இவை சுற்றுலாப் பயணிகளுக்காக இயக்கப்படுகின்றன.
இவை லக்னோ, கான்பூர், ஆக்ரா, வாரணாசி, அலகாபாத், மேரட், பைசாபாத், நொய்டா, மதுரா ஆகிய நகரங்களில் இயங்குகின்றன. இவை ஜவஹர்லால் நேரு தேசிய நகர்புற புனரமைப்புத் திட்டம் என்ற திட்டத்தின் கீழ் செயல்படுத்தப்படுகின்றன.
இணைப்புகள்
பகுப்பு:உத்தரப் பிரதேசத்தில் போக்குவரத்து பகுப்பு:அரசு நிறுவனங்கள்
போட்டியா வட்டம்
போட்டியா வட்டம் (இந்தி: पोथिया प्रखण्ड), இந்திய மாநிலமான பீகாரின் கிசன்கஞ்சு மாவட்டத்தில் உள்ள வட்டம்.
ஊர்கள்
இந்த வட்டத்தில் 22 ஊராட்சிகளும், 149 ஊர்களும் உள்ளன.
சான்றுகள்
பகுப்பு:கிசன்கஞ்சு மாவட்டம் பகுப்பு:பீகாரின் வட்டங்கள்
நிறைவி வரிசை
நிறைரி வரிசை (terminator sequence) அல்லது வரிசைகள் என்பது ஆர்.என்.ஏ நகலாக்கத்தின் (RNA transcription) முழுமையாதால் நிலையில் (termination phase) வரும் ஒரு வரிசை ஆகும். ஒரு மரபணு தனக்கான புரத கோடுகளை வெளிப்படுத்த, டி.என்.ஏ. வில் இருந்து ஆர்.என்.ஏ வாக மாற்றப்படும் நிகழ்வுக்கு ஆர்.என்.ஏ நகலாக்கம் எனப்படும். இப்பண்பு மூலக்கூற்று உயிரியலின் மையக்கோட்பாடுல் வரும் இன்றியமையாத ஒரு பிரிவு ஆகும். ஆர்.என்.ஏ நகலாக்கத்தின் போது மூன்று நிலைகள் உள்ளன. அவைகள்
ஒவ்வொரு நிலைகளிலும் பல தொடரூக்கிகள் (promoter binding factors), செயலூக்கிகள் (transcription factors), தொடக்க கரணிகள் மற்றும் விரிவு கரணிகள் என பல மரபணுக்கள் பங்கேற்கின்றன. இதில் முழுமையாதல் நிலையில் ஆர்.என்.ஏ நகலாக்கத்தை நிறைவடைய பயன்படும் வரிசைகளே நிறைரி வரிசை எனப்படும். செயற்கையாக பக்டிரியல் படிவாக்கம் செய்யப்படும் பரப்பிகளில் நோசு (NOS) (பயிரில் மட்டும் ) எனப்படும் மரபணுவின் வரிசைகள் நிறைரியாக பாவிக்கப்படுகின்றன. ஆர்.என்.ஏ நகலாக்கத்தை நிறைவடைய இவ்வரிசைகள் பயன்படுகின்றன. இந்நிகழ்வு இரு வழிகளில் நடைபெறலாம். இதற்கு ரோ (ஆர்.என்.ஏ எளிகேசு புரதம், Rho-RNA Helicase protein) எனப்படும் மரபணு பயன்படுவதால், அதனை பொருத்து
மேலும் இப்புரதம் கோலுயுயிரில் (E.coli) மட்டும்  ஈடுபடுகின்றன.
ரோ சாரா முழுமையாதாலில் ஈடுபடும் வரிசைகள் அடினைன் மற்றும் யுரசில் துகள்கள் மிகுதியாக இருக்கும். இதனால் ஆர்.என்.ஏ தனது முடிவடையும் எல்லையில் வரும் போது, ஆர்.என்.ஏ க்கள் எளிதாக வெளியில் இழுத்து வரப்படும். ஏனெனில் அடினைன் மற்றும் யுரசில் துகள்களுக்கு இடையே இரு பிணைவுகள் உள்ளதால் இழுத்து வரப்படும் நிகழ்வு எளிதாகிறது. மாறாக சைட்டோசைனின் மற்றும் குவானின் இடையே மூன்று பிணைப்புகள் உள்ளதால் இந்நிகழ்வு நடைபெறுவது கடினமே.
பகுப்பு:மூலக்கூற்று உயிரியல்
ஆலத்தூர்
ஆலத்தூர் என்ற பெயரில் உள்ள கட்டுரைகள்:
பிராமணமங்கலம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ரொபர்ட் பென்ட்லி
ரொபர்ட் பென்ட்லி (Robert Bentley ), நவம்பர் 3 1958), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 98 முதல்தர துடுப்பாட்டப் போட்டிகளிலும், 100 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1978/79-1991/92 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ரொபர்ட் பென்ட்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1958 பிறப்புகள் பகுப்பு:வாழும் நபர்கள்
ஆலும்மூடன்
ஆலும்மூடன் என்பவர் ஒரு மலையாளத் திரைப்பட நடிகர் ஆவார். டொமினிக் என்பது இவரின் இயற்பெயர். அத்வைதம் என்ற திரைப்படப் படப்பிடிப்பின் போது இறந்தார்.
வாழ்க்கைக் குறிப்பு
சங்ஙனாசேரி வட்டத்தின் ஆலும்மூட்டில், ஜோசப், றோஸம்மை ஆகியோரின் மகனாகப் பிறந்தார். ஐந்தாம் வகுப்பு வரை பயின்றார். தொடர்ந்து,. சங்கனாசேரி கீதை, கே.பி.ஏ.சி உள்ளிட்ட நாடகக் குழுக்களில் நடிகராக இணைந்தார். 1966ல் வெளியான அனார்க்கலி என்ற திரைப்படத்தின் மூலம் அறிமுகமானார். இவருடைய மனைவியின் பெயரும் றோஸம்மை என்பதாகும். தற்காலத்தில், இவரது மகன் போபன் ஆலும்மூடன் திரைப்பட நடிகராக உள்ளார்.
நடித்த திரைப்படங்கள்
ஆலும்மூடன் நடித்தவற்றில் சில கீழே உள்ளன.
நினைவு
இவர் நினைவாக சங்கனாசேரியில் குருசுமூடு -- செத்திப்புழக்கடவு சாலையில் பெயரை ஆலும்மூடன் சாலை என்று பெயரிட்டிருக்கின்றனர்.
ஆர். டி. ராஜசேகர்
'''ஆர். டி. ராஜசேகர்''' ஒரு இந்தியத் திரைப்பட ஒளிப்பதிவாளராவார். இவர் கௌதம் மேனன், ஏ. ஆர். முருகதாஸ் போன்ற இயக்குனர்களின் திரைப்படத்தில் ஒளிப்பதிவாளராக பணியாற்றியுள்ளார்.
மேற்கோள்கள்
பகுப்பு:தமிழ்த் திரைப்பட ஒளிப்பதிவாளர்கள் பகுப்பு:பிலிம்பேர் விருதுகள் வென்றவர்கள் பகுப்பு:வாழும் நபர்கள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:தமிழ்நாட்டுத் திரைப்பட ஒளிப்பதிவாளர்கள்
இலங்கை ஊடகத்துறைச் சுதந்திரமும் முடக்கமும்
thumb|250px|இலங்கை ஊடகவியலாளருக்கு எதிரான போரை நிறுத்து இலங்கையில் ஊடகம் என்பது தமிழரின் நிலைப்பாட்டைப் பொருத்தவரை உண்மைகளை முடக்கும் முகமானதாகவும், உண்மை நிலைக்கு மாறான பரப்புரைகளை நிகழ்த்துவோருக்கு சுதந்திரமானதாகவுமே இருக்கின்றது. உண்மைச் செய்திகளைத் திரட்டி வெளியிட மறுப்பதை அல்லது தடுப்பதை ஊடக முடக்கம் எனலாம். ஊடக முடக்கம் செய்யப்படும் போது ஊடகச் சுதந்திரமும் அந்நாட்டில் அற்றுப் போய் விடுகின்றது.
ஊடகத் தர்மம்
ஒரு சம்பவம் என்றால், சம்பவ இடத்திற்குச் சென்று உண்மைகளை ஆய்ந்து அதை ஆதாரப் பூர்வமாக செய்திகளை வெளியிடுவதே ஊடகத் தர்மமாகும். உலகில் வாழும் மக்கள் அனைவரும் அன்றாட நிகழ்வுகள் முதல் அண்டம் வரையிலான தகவல்களை செய்தித்தாள், வானொலி, தொலைக்காட்சி மற்று இணையத்தளங்கள் வாயிலாகவே அறிந்துகொள்கின்றோம். எனவே மக்களுக்கு உண்மைகளை ஆதாரப் பூர்வமாக அறியத் தரவேண்டிய தார்மீகப் பொருப்பு ஊடகங்களுக்கு உண்டு. அதன் பொருப்பை சரிவரச் செய்வதே ஊடகத் தர்மமாகும்.
இலங்கை ஊடகச் சுதந்திரம்
இலங்கையைப் பொருத்தவரை சுதந்திரமாக செய்திகள் சேகரிப்பதற்கோ, சம்பவ இடங்களுக்கு சென்று உண்மை நிலவரத்தை ஆய்வு செய்யவோ, பாதிக்கப் பட்ட மக்களிடம் உண்மைகளை கேட்டறியவோ முடியாத நிலையே இருக்கின்றது. இவ்வாறான ஒரு சூழ்நிலையில் இலங்கைச் செய்தி்களின் நம்பகத்தன்மை எவ்வாறானதாக இருக்கும்.
சர்வதேச மட்டத்தில் பிரசித்திப் பெற்ற ஊடகவியலாளர்களே கொல்லப்படும் பொழுது, சாதாரண ஊடகவியலாளர்களின் நிலை எத்தகையதாக இருக்கும்? சாதாரண மக்களின் கருத்துச் சுதந்திரம் எவ்வாறானதாக இருக்கும்? எனும் கேள்விகள் தொடர்கின்றது. இலங்கை அரசக் கட்டுப்பாட்டில் வசிக்கும் தமிழ் மக்களின் எந்தக் கருத்துக்களும் நிலைப்பாடுகளும் வெளியுலகம் அறியமுடியாதவாறு ஒரு ஊடக முடக்கம் இலங்கையில் தொடர்ந்த வண்ணம் உள்ளது. இது உண்மைகளை அறிவிக்கும் ஊடகங்களின் ஊடகச் சுதந்திரம் அற்ற நிலையாகும்.
அன்மையில் சக்தி எப் எம் வானொலி, எம் டி வி தொலைக்காட்சி நிலையங்கள் தீக்கிரையாக்கப்படல் போன்ற நிகழ்வுகளும் குறிப்பிடத்தக்கன.
ஊடகவியலாளர் அச்சுறுத்தல்
இலங்கையில் உண்மைச் செய்திகளை வெளியிடும் ஊடகங்களுக்கு “ஊடகச் சுதந்திரம்” மறுக்கப்பட்டுள்ளதோடு, கொலை அச்சுறுத்தல்களும் மிரட்டல்களும் உள்ளன. உண்மை நிலைப்பாடுகளை மக்களுக்கு அறியத்தர முற்படும் ஊடகவியலாளர்கள் தொடர்ந்து கொலை அச்சுறுத்தலுக்கு உள்ளாகி வருகின்றனர். குறிப்பாக இலங்கையில் தமிழர்களால் நடாத்தப்படும் ஊடகங்கள் தொடர்ந்து அச்சுறுத்தலுக்கும், மிரட்டலுக்கும் உள்ளாகி வருகின்றது. ஊடகவியலாளர்கள் கைது, காணாமல் போதல், கொலைச் செய்யப்படல் போன்றவை தொடர்கின்றன.
பல ஊடகவியலாளர்கள் கொலைச் செய்யப்பட்டும் உள்ளனர். கொலை செய்யப்பட்ட இலங்கையின் ஊடகவியலாளர்கள் எண்ணிக்கை நாளுக்கு நாள் அதிகரித்த வண்ணமே இருக்கிறது. இதனால் பல ஊடகவியலாளர்கள் இலங்கையை விட்டு வெளியேற முற்பட்டுள்ளனர்.
லசந்த விக்கிரமதுங்க கொலைச் செய்யப்பட்டதும் குறிப்பிடத்தக்கது.
மக்களின் குரல்
"இலங்கை சனநாயக் சோசலிச குடியரசு நாடு" என அறியப்படும் இலங்கைத் தீவில் எவ்வித சனநாயக விதிமுறைகளோ, சோசலிசக் கோட்பாடுகளோ எதிலும் காண்பதற்கு இல்லை. அப்பாவித் தமிழ் மக்கள் வாய் பேசா ஊமைகளாக மௌனிகளாக வாழத் தலைப்பட்டுள்ளனர். இலங்கை அரச அமைச்சர்வையில் அங்கம் வகிக்கும் தமிழ் அமைச்சர்கள், ஊடகத் துறையினர் போன்றவற்றிற்கே தொடர் அச்சுறுத்தல் தொடரும் போது, இலங்கை அரச இராணுவ இயந்திரத்தின் கட்டுப் பாட்டில் வைத்திருக்கும் மக்களின் குரல் எப்படி வெளிவரும்? அவர்களின் அபிலாசைகள் யாரால் எப்படி, எங்கே, எப்பொழுது வெளிவரும் என்பவைகள் இன்றையக் காலத்தின் கேள்விகளாகும்.
ஊடகச் சுதந்திரம்
இலங்கை தமிழ் மக்களின் பேச்சுச் சுதந்திரம் இவ்வாறு இருக்க, அவர்களது எதிர் நோக்கும் உண்மையானப் பிரச்சினைகளை, வாழ்வியல் நிலைப்பாட்டு உண்மைகளை வெளிக்கொணரும் ஊடகங்களின் செய்தி சேகரிப்புக்கு “ஊடக முடக்கம்” தொடர்கின்ற இவ்வேளையில், இலங்கை அரசுக்கு சார்பான, உண்மைகளை மறைக்கும் மறிதலிக்கும் ஊடகங்களுக்கோ முழு சுதந்திரம் கிடைத்துள்ளது. அரசக் கட்டுப் பாட்டு பகுதிகளில் முகாம்களில் வசிக்கும் தமிழ் மக்கள் அரச ஆயுதம் தாங்கிய இராணுவத்தினரின் ஆயுத முனையில், அப்பப்போது சில செய்திகளை தமிழ் மக்கள் வாயாலேயே சொல்ல வைத்து, அவற்றைக் காட்சிப்படுத்தி உண்மைக்கு மாறான பொய் பரப்புரைகளை மேற்கொண்டு வருகின்றன. . அவ்வாரான பொய் பரப்புரைகளி்ற்கு முன்னுரிமை கொடுக்கும் ஊடகங்களிற்கு முழுச் சுதந்திரம் வழங்கப்பட்டுள்ளது.
இந்த சுதந்திரத்தையும் அரச அதிகாரத்தையும் பயன்படுத்தி இலங்கை அரச மற்றும் தனியார் ஊடகங்கள் மற்றும் அரசியல் இலாபங்களுக்காக அரசுடன் சார்பாக இயங்கும் அமைப்புகள் தொடர்ந்து உண்மைக்கு மாறான செய்திகளை பரப்பிவருகின்றன. அத்துடன் சில புலி எதிர்ப்பாளர்களின் கருத்துக்களையும் தம்மோடு உள்வாங்கி தமிழரது நலனுக்கு எதிரான கருத்துக்களை விதைத்து வருகின்றன. சிங்கள அரச இராணுவத்தால் மேற்கொள்ளப் பட்ட தமிழ் இனப் படுகொலைகளையும் புலிகளுக்கு எதிராக சித்தரித்து சிங்களர்வர்களையும் சர்வதேசச் சமுதாயத்தையும் நம்பச் செய்து தொடர்ந்த ஏமாற்றவும் முயற்சிக்கின்றன.
இந்தியப் பார்வையில் இலங்கை ஊடகம்
இவ்வாறு தமிழர் தொடர்பான செய்தி சித்தரிப்புக்களையும் பொய் பரப்புரைகளையும் புலி எதிர்ப்பு எனும் போர்வையில் எவ்வித ஆய்வும் இன்றி, உண்மை நிலை உணராது சில இந்திய “இந்து” போன்ற செய்தி ஊடகங்கள் இலங்கை அரசின் சித்தரிப்புக்களை அப்படியே உள்வாங்கி இந்தியா முழுதும் பரப்பி வருகின்றன. உண்மையை மூடி மறைத்து வருகின்றன. இது அடிப்படையில் ஊடகத் தர்மத்தையே அவமதிக்கும் செயலாகும்.
இதற்கு இலங்கை அரசு விருதுகளும் கொடுத்து கௌரவித்து வருகின்றன. இதனால் இலங்கை அரசுக்கு சார்பாக செய்திகளை திரிபு படுத்தும் ஊடகங்கள் மேலும் ஊக்கத்துடன் எழுதுகின்றன. இச் செய்திகளை பார்க்கும் பலர் உண்மை நிலை அறியாது குழப்பம் அடையும் நிலையே தொடர்கின்றது.
விக்கிரவாண்டி வட்டம்
விக்கிரவாண்டி வட்டம், தமிழ்நாட்டின், விழுப்புரம் மாவட்டத்தில் அமைந்த 13  வருவாய் வட்டங்களில் ஒன்றாகும். இவ்வட்டம் விக்கிரவாண்டி ஊராட்சி ஒன்றியத்தில் உள்ள ஊராட்சிகளைக் கொண்டு 12 பிப்ரவரி 2014 அன்று புதிதாக நிறுவப்பட்டது. இதன் நிர்வாகத் தலைமையிட வட்டாட்சியர் அலுவலகம் விக்கிரவாண்டி நகரத்தில் இயங்குகிறது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 28,658	குடியிருப்புகள் கொண்ட விக்கிரவாண்டி வட்டத்தின் மக்கள் தொகை 1,22,462 ஆகும். இதில் ஆண்கள்61,668 மற்றும் பெண்கள் 60,794 ஆக உள்ளனர்.
மேற்கோள்கள்
பகுப்பு:விழுப்புரம் மாவட்ட வட்டங்கள்
பிச்சுவா
பிச்சுவா (Bichuwa அல்லது bichawa ( बिछुवा  , بچھوا    ) என்பது இந்திய துணைகண்டத்தில்  தோன்றிய ஒரு குத்துவாள் ஆகும். இது அலை போன்று வலைந்த குறுகிய கூர்மையான கத்தியாகும்.  தேள் கொடுக்கை ஒத்த இதன் தோற்றத்தால் இதற்கு இந்திப் பெயரான பிச்சுவா என்ற பெயர் உண்டானது. இந்தக் கத்தியானது தென்னிந்திய திராவிடர்கள் உருவாக்கிய ஆயுதமான மட்டுவு அல்லது ஹார்ன் டாகரை அடிப்படையாக கொண்டு உருவாக்கப்பட்ட ஆயுதமாகும். மேலும் பிச்சுவா கத்தியானது எருமைக் கொம்பின் வடிவத்தை தன்னகத்தே  கொண்ட கத்தி ஆகும். பிசுவாவின் துவக்கக்கால எடுத்துக்காட்டுகளானது, இடைக்காலத்தில் தென்னிந்தியாவில் நிலவிய விஜயநகர  பேரரசில் இருந்து கிடைக்கிறது. இதைத் தயாரிப்பது ஒப்பீட்டளவில் எளிதானது என்பதால், 20 ஆம் நூற்றாண்டிலும் பிச்சுவா ஒரு அலங்காரக் குத்துவாளாகத்  தொடர்கிறது.
அமைப்பும் பயன்பாடும்
பிச்சுவா கத்தியானது பொதுவாக லேசாக வளைந்த வெட்டுப் பகுதியைக் கொண்டு இருக்கும். இது பொதுவாக சுமார் 30 சென்டிமீட்டர் நீளமுடையதாக இருக்கும். சில பிச்சுவாக்கள் கைப்பிடியில் கைவிரல்களை பாதுகாக்கும் கண்ணிகளைக் கொண்டிருக்கும். தென்னிந்தியாவில் மத்தியக் காலத்தில் காணப்பட்ட பிச்சுவாக்களின் கைப்பிடியில் யாளியின் உருவத்தைக் கொண்டு வேலைப்பாடு செய்யப்பட்டிருக்கும். சில பிச்சுவாக்கள் ஒன்றுக்கும் மேற்பட்ட தகடுகளைக் கொண்டதாக இருக்கும்.